User:Work with Anirban/sandbox

মৌমাছি মধু সংগ্রহকারী পতঙ্গ নিবন্ধ আলোচনা ভাষা PDF ডাউনলোড করুন নজরে রাখুন ইতিহাস সম্পাদনা মৌমাছি বা মধুমক্ষিকা বা মধুকর (ইংরেজি: Bee) বোলতা এবং পিঁপড়ের সাথে ঘনিষ্ঠ সম্পর্কযুক্ত মধু সংগ্রহকারী পতঙ্গবিশেষ। মধু ও মোম উৎপাদন এবং ফুলের পরাগায়ণের জন্য প্রসিদ্ধ।[১] পৃথিবীতে ৯টি স্বীকৃত গোত্রের অধীনে প্রায় বিশ হাজার মৌমাছি প্রজাতি আছে,[২] যদিও এর বেশিরভাগেরই কোন বর্ণনা নেই এবং এর প্রকৃত সংখ্যা আরো বেশি হতে পারে। আন্টার্কটিকা ব্যতীত পৃথিবীর সকল মহাদেশে যেখানেই পতঙ্গ-পরাগায়িত সপুষ্পক উদ্ভিদ আছে, সেখানেই মৌমাছি আছে। ভারতে সচরাচর চার ধরনের মৌমাছি দেখা যায় - ভারতীয় মৌমাছি বা Apis indica ( এপিস ইন্ডিকা ), ইউরোপীয় মৌমাছি বা Apis mellifera ( এপিস মেলিফেরা ), পাহাড়ি মৌমাছি বা Apis dorsata ( এপিস ডরসাটা ) ও ছোটো মৌমাছি বা Apis floria ( এপিস ফ্লোরিয়া )। [৩]

মৌমাছি সময়গত পরিসীমা: Early Cretaceous - Recent, ১০–০কোটি প্রাকЄЄঅসিডেকাপাট্রাজুক্রিপ্যান Bee Collecting Pollen 2004-08-14.jpg পুষ্পরেণু সংগ্রহরত মধুমক্ষিকা (Apis mellifera) বৈজ্ঞানিক শ্রেণীবিন্যাস

জগৎ: Animalia

পর্ব: Arthropoda

উপপর্ব: Mandibulata

বর্গ: Hymenoptera

উপবর্গ: Apocrita

গোত্র: Apidi

গণ: Apis

মহাপরিবার: Apoidia

(শ্রেণীবিহীন): Anthophila Families Andrenidae Apidae Colletidae Dasypodaidae Halictidae Megachilidae Meganomiidae Melittidae Stenotritidae

প্রতিশব্দ Apiformes

বির্বতন সম্পাদনা

মায়ানমারের ক্রেটাসিয়াস যুগের একটি Melittosphex burmensis মৌমাছির ফসিল Crabronidae পরিবারের বোলতারা হল মৌমাছির পূর্বপুরুষ, যারা ছিল অন্য পতঙ্গ শিকারী। পতঙ্গ শিকার থেকে পরাগে আসার কারণ সম্ভবত যে পতঙ্গগুলো শিকার করা হত সেগুলো ফুলে ফুলে ঘুরত এবং সেগুলো পুষ্পরেনু দ্বারা আংশিক আচ্ছাদিত থাকত। সেগুলোই বোলতার লার্ভাকে খাওয়ানো হত। একই রকম বিবর্তন সংঘঠিত হয়েছিল vespoid বোলতার ক্ষেত্রে, যেখানে পরাগের বোলতারা এসেছিল তাদের শিকারী পূর্বপুরুষদের থেকে। ছাপ থেকে পাওয়া নয় এমন ফসিল, এখন পর্যন্ত পাওয়া গেছে নিউ জার্সির এম্বারে, এটি ক্রেটাসিয়াস যুগের ফসিল এবং ফসিলটি হল corbiculate bee মৌমাছির।[৪]++

শারীরিক গঠন সম্পাদনা মৌমাছির দেহ ত্রিখণ্ডিত,এদের দুই জোড়া ডানা রয়েছে। এদের দেহের মাপ ১-১.৫ সেন্টিমিটার(প্রায় ½ ইঞ্চি থেকে ¾ ইঞ্চি)

জীবন প্রণালী সম্পাদনা প্রত্যেকটি মৌচাকে মৌমাছিরা বসতিবদ্ধ হয়ে একটি বড় পরিবার বা সমাজ গড়ে বাস করে ৷ আকার ও কাজের ভিত্তিতে মৌমাছিরা তিন সম্প্রদায়ে বিভক্ত:

১৷ রানি মৌমাছি যা একমাত্র উর্বর মৌমাছি

রানি মৌমাছির আকার সবথেকে বড়ো (15-20 মিমি)। প্রতি মৌচাকে একটি রানি থাকে। এরা 2-4 বছর বাঁচে। এদের কাজ ডিম পাড়া। ২৷ ড্রোন বা পুরুষ মৌমাছি

এরা রানির থেকে ছোটো কিন্তু শ্রমিক মৌমাছির থেকে বড়ো হয়। প্রতি চাকে প্রায় 200-250 টি পুরুষ মৌমাছি থাকে। এরা 12-16 সপ্তাহ বাঁচে। এরা রানি মৌমাছিকে নিষেকে সাহায্য করে। ৩৷ কর্মী মৌমাছি বা বন্ধ্যা স্ত্রী মৌমাছি

এরা সবথেকে ছোটো মৌমাছি। প্রতি চাকে প্রায় 12000-16000 টি শ্রমিক মৌমাছি থাকে। এরা গড়ে 50 দিন বাঁচে। এরা মৌচাকের যাবতীয় দায়িত্ব সম্পন্ন করে।

বুদ্ধিমত্তা সম্পাদনা মৌমাছির চাকের গঠন ষড়ুভুজাকার হওয়ায় গবেষকেরা ভাবতেন, মৌমাছি বুঝি জ্যামিতি জানে৷ বিস্ময়কর ভাবে গবেষণা করে দেখা গেছে মৌমাছিরা যোগ, বিয়োগ, গুন, ভাগ করতে পারে৷ [৫]

প্রচলিত নামসমূহ সম্পাদনা মৌমাছি, মধু মাছি, মধু মক্ষিকা

বিভিন্ন প্রজাতি সম্পাদনা :

পৃথিবীতে মৌমাছির প্রায় বিশ হাজার প্রজাতি আছে। ভারতে বেশ কয়েক প্রজাতির মৌমাছি দেখা যায়। তন্মধ্যে কয়েকটি নিম্নরূপ:

ভারতে সচরাচর চার ধরনের মৌমাছি দেখা যায় -

👉 ভারতীয় মৌমাছি বা Apis indica (এপিস ইন্ডিকা) : - এরা বছরে প্রতি উপনিবেশ থেকে গড়ে ৬-৮ কেজি মধু দেয়৷

👉 ইউরোপীয় মৌমাছি বা Apis mellifera (এপিস মেলিফেরা) : -

প্রতি উপনিবেশ থেকে গড়ে ২৫-৪০ কেজি মধু পাওয়া যায়৷

👉 রকি মৌমাছি বা পাহাড়ি মৌমাছি বা Apis dorsata (এপিস ডরসাটা) : -

এরা ভালো মধু সংগ্রাহক এবং এদের প্রতি উপনিবেশ থেকে গড়ে ৫০-৮০ কেজি ফলন পাওয়া যায়৷

👉 ছোটো মৌমাছি বা Apis floria (এপিস ফ্লোরিয়া) :-

এরা খুব কম মধু উপন্ন করে এবং প্রতি উপনিবেশ থেকে প্রায় ২০০-৯০০ গ্রাম মধু পাওয়া যায়৷

এগুলি ছাড়াও কেরলে আর একটি প্রজাতি পাওয়া যায় যারা "হুলবিহীন মৌমাছি" নামে পরিচিত৷ এরা আদৌ হুলবিহীন নয়, প্রকৃতপক্ষে এদের হুল পূর্ণ বিকশিত হয় না৷ তবে এরা খুব ভালো পরাগসংযোজক৷ এরা বছরে ৩০০-৪০০ গ্রাম মধু উৎপাদন করে৷[৬]

উপযোগিতা সম্পাদনা মধু সম্পাদনা প্রস্ফুটিত ফুলের মকরন্দ অথবা ক্ষরণ কিংবা ফুল ব্যাতীত গাছের অপর কোন জীবিত অংশ থেকে মৌমাছিদের দ্বারা সংগৃহীত, রুপান্তরিত অথবা নিজেদের ক্ষরিত পদার্থের মিশ্রিত সঞ্চিত অথবা পরিণত হবার জন্য মৌচাকে মজুত করা তরল, সান্দ্র অথবা কেলাসিত পদার্থ হল মধু।

মৌচাক সম্পাদনা মৌচাক হলো মৌমাছির আবাসস্থল। এটি তৈরী হয় মোম জাতীয় পদার্থ দিয়ে। মৌচাকে ক্ষদ্র ক্ষুদ্র ষড়ভূজ প্রকোষ্ঠ থাকে৤ মৌমাছি এসব প্রকোষ্ঠে মধু সঞ্চয় করে। এছাড়া ফাঁকা প্রকোষ্ঠে মৌমাছি ডিম পাড়ে, লার্ভা ও পিউপা সংরক্ষণ করে। মৌমাছি নিজেই দেহাভ্যন্তরে মোম তৈরী করে। এই মোম প্রকৃতপক্ষে ফ্যাটি এসিডের ইস্টার। এর রাসায়নিক সংকেত হলো C15H31COOC30H61.[৭]।

সুন্দরবনের গাছে মৌচাক। ‘শ্রমিক মৌমাছির’ দেহে আটটি ক্ষুদ্র গ্র্যাণ্ড থেকে মোমশ্বল্ক নি:সৃত হয়। নি:সরণের সময় মোমশ্বল্ক থাকে স্বচ্ছ যা কালক্রমে সাদা ও পরে ঈষদচ্ছ বর্ণ ধারণ করে। সহস্রাধিক মোমশ্বল্ক থেকে এক গ্রাম মোম পাওয়া সম্ভব।

মৌমাছির বিষ সম্পাদনা মৌমাছির হুল ফুটানো বিষ খুবই যন্ত্রণাদায়ক। কিন্তু মৌমাছির হুল থেকে সংগৃহীত বিষ রোগ নিরাময়ের উপাদান হিসাবে কাজ করতে পারে বলে গবেষকরা দাবী করেছেন। নিউজিল্যান্ডের নেলসন হানি এন্ড মার্কেটিং নামীয় একটি কোম্পানি জানিয়েছে, গেঁটে বাতজনিত ব্যথা নিরাময়ে প্রদাহ নিরোধক হিসাবে কাজ করে মৌমাছির বিষ। তাদের মতে, মৌমাছির বিষ প্রয়োগে বাতের চিকিৎসা নতুন ধারণা নয়। কোন কোন ক্লিনিকে মৌমাছির হুল ফুটিয়ে বাতের চিকিৎসা করা হয়। যুক্তরাজ্যের ফুড স্ট্যান্ডার্ডস এজেন্সি জানিয়েছে, আগামী মাসে নিউজিল্যান্ডভিত্তিক কোম্পানিটির আবেদনের বিষয়টি বিবেচনা করা হতে পারে। নেলসন হানি এন্ড মার্কেটিং মৌমাছির বিষ বাজারজাতকরণের জন্য ইউরোপীয় ইউনিয়নের (ইইউ) কাছে অনুমোদন চেয়েছে।[৮] মৌমাছির বিষে সাধারণত থাকে মিথানয়িক এসিড বা ফর্মিক এসিড (HCOOH)।

পরাগায়ণ সম্পাদনা ফুলে ফুলে ঘুরে বেড়ানোর সময় মৌমাছিরা তাদের পা এবং বুকের লোমের ফুলের অসংখ্য পরাগরেণু বয়ে বেড়ায়। এক ফুলের পরাগরেণু অন্য ফুলের গর্ভমুণ্ডে পরলে পরাগায়ণ ঘটে, যার ফলশ্রুতিতে উৎপন্ন হয় ফল। এভাবে মৌমাছিরা পরাগায়ণের মাধ্যম হিসাবে কাজ করে ফল ও ফসলের উৎপাদন বাড়ায়।